અબુર્દા અને અપની ક્રેડીટ સોસાયટીનો સંચાલક અને રાજસ્થાન ભાજપના સંગઠનમાં હોદે ધરાવતો રાકેશ અગ્રવાલ ‘બોબી’ બિન્દાસ્ત રીતે ફૂલેકું ફેરવીને ફરાર થઈ જતાં માઉન્ટઆબુ અને આબુરોડની પોલીસ જ નહીં મહેસાણા, સાબરકાંઠા અને અરવલ્લી જિલ્લાની લોકલ ક્રાઈમ બ્રાંચના પણ બોબી સુધી પહોંચવા માટે હાથ ટુંકા પડતા હોય અથવા લાચાર હોય તેમ હાલના તબક્કે લાગી રહ્યુ છે, કારણ કે લાખો રોકાણકારોની મહામૂલી બચતના કરોડો રૂપિયાનું ફુલેકું ફેરવી જનાર શખ્સ રાકેશ અગ્રવાલ અને તેની બંને પત્નિઓના અનેક ફોટોગ્રાફસ સ્થાનિક તેમજ એલબીસી પોલીસ પાસે બે સપ્તાહથી ઉપલબ્ધ હોવા છતાં પોલીસ તેમને શોધી શકતી નથી જે આશ્ચર્યની બાબત છે.